Id-Deċiżjoni tal-Kummissjoni
tat-28 ta’ Ottubru 1988
elenku tal-prodotti indikati fit-tieni subparagrafu ta’ l-Artikolu 3(1) tar-Regolament tal-Kunsill (KEE) Nru 1898/87
(88/566/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1898/87 tat-2 ta’ Lulju 1987 dwar il-protezzjoni tas-sejħiet użati fil-marketing tal-ħalib u l-prodotti mill-ħalib [1], kif l-aħħar emendat bir-Regolament (KEE) Nru 222/88 [2], u partikolarment l-Artikolu 4(2)(b) tiegħu,
Billi r-Regolament (KEE) Nru 1898/87 jistabbilixxi l-prinċipju illi d-deskrizzjonijiet "ħalib" u "prodotti tal-ħalib" ma’ jistgħux jintużaw għall-prodotti tal-ħalib apparti minn dawk deskritti fl-Artikolu 2 tiegħu, billi, bħala eċċezzjoni, dan il-prinċipju mhuwiex applikabbli fir-rigward tad-deskrizzjoni tal-prodotti li n-natura eżatta tagħhom hija magħrufa minħabba l-użu tradizzjonali u/jew meta’ l-ħatriet ikunu ċarament użati sabiex jiddeskrivu l-kwalità tal-karatteristiċi tal-prodott;
Billi l-Istati Membri għandhom jinnotifikaw lill-Kummissjoni bil-listi indikattivi tal-prodotti li huma jikkunsidraw li jissodisfaw, ġewwa t-territorji tagħhom, il-kriterji ta’ l hawn fuq imsemmija eċċezzjoni; billi, skond l-Artikolu 4(2)(b) tar-Regolament ikkonċernat, għandu jiġi ffurmat elenku ta’ dawn il-prodotti abbażi tal-listi indikattivi notifikati mill-Istati Membri; billi l-lista tal-Komunità għandha tinkudi l-ismijiet tal-prodotti rilevanti skond l-użu tradizzjonali tagħhom f’varji lingwi tal-Komunità, sabiex dawk l-ismijiet ikunu jistgħu jintużaw mill-Istati Membri kollha, stante li jobdu d-dispożizzjonijiet tad-Direttiva tal-Kunsill 79/112/KEE tat-18 ta’ Diċembru 1978 dwar l-approssimazzjoni tal-Liġijiet ta’ l-Istati Membri li għandhom x’jaqsmu ma’ l-istampar, preżentazzjoni u reklamar tal-prodotti ta’ l-ikel intiżi għall-bejgħ lill-eventwali konsumatur [3], skond kif ġie emendat l-aħħar mid-Direttiva 86/197/KEE [4];
Billi l-lista mhix waħda kompluta u addizzjonijiet lill-istess jistgħu jsiru skond l-Artikolu 4(2)(b) tar-Regolament (KEE) Nru 1898/87;
Billi l-Kumitat ta’ Ġestjoni tal-Ħalib u l-Prodotti tal-Ħalib ma tax l-opinjoni fil-limitu taż-żmien stabbilit mill-president tiegħu,
ADOTTAT DIN ID-DEĊIŻJONI:
Artikolu 1
Il-prodotti korrispondenti, fit-territorju tal-Komunità, fir-rigward tal-prodotti indikati fit-tieni subparagrafu ta’ l-Artikolu 3(1) tar-Regolament (KEE) Nru 1898/87 huma elenkati fl-Anness hawnhekk.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-28 ta’ Ottubru 1988.